**2032. aasta suveolümpiamängud** on XXXV olümpiamängud, mis on planeeritud toimuma 23. juulist kuni 8. augustini 2032 Austraalias Queenslandis Brisbane'is.

Tegemist on kolmandate Austraalias peetavate suveolümpiamängudega. Viimati toimusid Austraalia suveolümpiamängud (15. septembrist 1. oktoobrini 2000) Sydneys ja enne seda (22. novembrist kuni 8. detsembrini 1956) Melbourne'is. 2032. aasta mängud on ka ajaloos teised suveolümpiamängud, mis korraldatakse vastuvõtva linna meteoroloogilisel talvel.

Rahvusvaheline Olümpiakomitee kuulutas Brisbane'i 2032. aasta suveolümpiamängude võõrustajalinnaks 21. juulil 2021, kaks päeva enne 2020. aasta suveolümpiamänge, mis toimusid koroonapandeemia tõttu aasta hiljem. Brisbane kuulutati esimest korda eelistatud pakkumisena välja 24. veebruaril 2021.

Austraalia suveolümpiamängude ajalugu
-------------------------------------

Esimesed Austraalia suveolümpiamängud toimusid 1956. aastal Melbourne'is ning need avas prints Philip. See oli esimene kord, kui olümpiamängud toimusid lõunapoolkeral. Need olid ka esimesed otseülekandega olümpiamängud. Esikolmikusse kuulusid Nõukogude Liit (93 medalit), Ameerika Ühendriigid (74 medalit) ja Austraalia (35 medalit).

Teised Austraalia suveolümpiamängud toimusid 2000. aastal Sydneys. Avatseremoonia tähistas Austraalia ajalugu ning tseremoonia tipphetkeks oli, kui Cathy Freeman süütas Olümpia tule. Cathy Freeman võitis olümpiamängudel 400 meetri jooksu ning ta on esimene aborigeenne inimene, kes on võitnud kuldmedali. Esimest korda võimaldati igale olümpiasportlasele tasuta reisimine ja majutus. Need olid 24. modernsed olümpiamängud, mis said alguse Kreekas. Esikolmikusse kuulusid Ameerika Ühendriigid (97 medalit), Venemaa (88 medalit), Hiina (59 medalit). Austraalia jäi neljandaks ja teenis 58 medalit.

Komitee
-------

ROKi liikmed:

* Kristin Kloster Aasen
* Dick Pound
* Li Lingwei
* Mikee Cojuangco-Jaworski
* Filomena Fortes

Teised liikmed:

* Sarah Walker
* Francesco Ricci Bitti
* Paul Tergat
* Andrew Parsons

Spordialad
----------

2032. aasta suveolümpiamängude programmis on 28 põhispordiala:

* Veesport
	+ Sukeldumine
	+ Ujumine
	+ Kujundujumine
	+ Veepall
* Vibulaskmine
* Kergejõustik
* Sulgpall
* Korvpall
	+ Korvpall
	+ 3x3 korvpall
* Poks
* Aerutamine
	+ Kärestikuslaalom
	+ Sprint
* Jalgrattasport
	+ BMX vabastiil
	+ BMX võidusõit
	+ Jalgrattakross
	+ Maanteesõit
	+ Trekisõit
* Ratsasport
	+ Koolisõit
	+ Kolmevõistlus
	+ Takistussõit
* Vehklemine
* Maahoki
* Jalgpall
* Golf
* Võimlemine
	+ Kunstiline
	+ Rütmiline
	+ Batuudil
* Käsipall
* Judo
* Kaasaegne viievõistlus
* Aerutamine
* Ragbi
* Purjetamine
* Laskesport
* Lauatennis
* Taekwondo
* Tennis
* Triatlon
* Võrkpall
	+ Võrkpall
	+ Rannavõrkpall
* Tõstesport
* Maadlus
	+ Vabamaadlus
	+ Kreeka-Rooma

Dialoogi etapid
---------------

2032. aasta olümpiamängude võõrustaja komisjoni pädevuse ja käitumisreeglite kohaselt on ROK-i uus pakkumissüsteem jagatud kaheks dialoogietapiks. 

* Pidev dialoog: mittekohustuslikud arutelud ROK- i ja huvitatud osapoolte (võõrustamisest huvitatud linn/ piirkond/ riik) vahel tulevaste olümpiaürituste korraldamise üle.
* Sihtdialoog: sihitud arutelud ühe või mitme huvitatud osapoolega (nimetatakse eelistatud võõrustajateks) vastavalt ROK-i täitevnõukogu juhistele. See järgib tulevase võõrustaja komisjoni soovitust pideva dialoogi tulemusena.

Võõrustaja valik
----------------

Brisbane kinnitati ilma konkureerivate pakkumisteta 2032. aasta suveolümpiamängude võõrustajaks 21. juulil 2021 Tokyos toimunud IOC- i 138. istungijärgul. 80 delegaadi hulgast hääletas 72 delegaati jaatavalt, 5 eitavalt ja 3 jäi erapooletuks.

Pärast seda, kui 2032. aasta olümpiamängude korraldamise õigused anti Brisbane'ile, Austraalia Olümpiakomitee (AOC) presidendile ja Rahvusvahelise Olümpiakomitee (ROK) asepresidendile, arvati, et John Coates oli ainus inimene, tänu kellele Austraalia võitis. Omades tihedaid sidemeid ROK-i presidendi Thomas Bachiga, oli Coatesil täiendav jõud. ROK väitis, et Coates ei mänginud pakkumisprotsessis mingit rolli, aga kriitikud ei nõustunud selle eiramisega. Paljud juhtisid tähelepanu tema rollile 2000. aasta suveolümpiamängude korraldajaõiguste võitmisel Sydneys, kui ta oli väidetavalt pakkunud 70 000 dollarit kahele Aafrikast pärit ROK-i liikmele: Ugandast pärit Frank Nyangwesole ja Keeniast pärit Charles Mukorale.

Arendus ja ettevalmistused
--------------------------

Alates linna valimisest 2032. aasta suveolümpiamängude võõrustajaks, on Brisbane'il mängudeks valmistumiseks aega 11 aastat. 2019. aasta teostatavusuuring näitas, et mängude korraldamiseks on vaja üle 900 miljoni dollari nii osariigi kui ka föderaalsest rahastamisest. Pakkumine sai föderaalvalitsuse toetuse 2019. aastal.

#### Koha ehitus ja renoveerimine

Suurem osa mängude toimumispaiku on olemasolevad või neid renoveeritakse ja uuendatakse. Enamik uutest kohtadest asuks Brisbane'i tsoonis, näiteks kavandatud Brisbane Live'i piirkond, mis asub Roma tänaval. Brisbane Live'i jaoskonna keskpunktiks on 17–18 000 inimesega areen ja seda kasutatakse näiteks veespordiürituste jaoks. Piirkonda tuleb ka uus raudteejaam Roma tänava alla. Piirkonna ehitusmaksumus on ligikaudu 2 miljardit Austraalia dollarit ja eeldatav valmimisaeg on 2024. aastal.

Käsil on ka Cross River Rail, mis on Brisbane'i kesklinna läbiv maa-alune raudteeprojekt, mis peaks valmima 2024. aastal. Raudtee algab Dutton pargist ja lõppeb Bowen Hillsis. Raudtee on 10,2 km pikk ja 5,9 km sellest on maa all. Teiste transpordiinfrastruktuuri projektide hulka kuulub ka Brisbane'i metroo busside kiirtransiidi projekt, mille raames ehitatakse kaks marsruuti, mille saab läbida tipptunni ajal umbes 3 minutiga. Raudteed on 21 km pikk ja läbib 18 jaama.

Peamiseks olümpiastaadioniks saab Brisbane'i kriketiväljak (kohaliku nimega The Gabba). Selle suurendatakse nii, et praeguse 42 000 istekoha asemel tuleb tribüünidele istekohti 50 000. Linna ümber ehitatakse ka ajutisi võistluspaiku, näiteks Victoria Parki ja Manlysse.

Peamine sportlaste elamu ehitatakse Hamiltoni.

Viited
------

1. ↑  "Kuidas olid 1956. aasta olümpiamängud Melbournes". Vaadatud 30. oktoober 2021.
2. ↑  "2020. aasta suveolümpiamängud". 5. september 2021. Vaadatud 30. oktoober 2021.[*alaline kõdulink*]
3. ↑  "Olympic Games 1956 Melbourne". Originaali arhiivikoopia seisuga 25. september 2021. Vaadatud 30. oktoober 2021.
4. ↑  Britannica. "Sydney 2000 Olympic Games".
5. ↑  "Olympic Games 2000 Sydney". Originaali arhiivikoopia seisuga 25. september 2021. Vaadatud 30. oktoober 2021.
6. ↑  Australian Goverment. "Project Evaluation Summery" (PDF).
7. ↑  Brisbane City Council. "Brisbane Metro".

| * v
* r
Olümpiamängud |
| --- |
| 

* Olümpiaharta
* Rahvusvaheline Olümpiakomitee (maakoodid)
* Olümpiasümbolid (deviis, rõngad, lipp, tuli, hümn)
* Pierre de Coubertini medal

 |
| Suveolümpiamängud | 

* 1896 Ateena
* 1900 Pariis
* 1904 St. Louis
* 1908 London
* 1912 Stockholm
* 1916 Berliin(1)
* 1920 Antwerpen
* 1924 Pariis
* 1928 Amsterdam
* 1932 Los Angeles
* 1936 Berliin
* 1940 Tokyo(1)
* 1944 London(1)
* 1948 London
* 1952 Helsingi
* 1956 Melbourne
* 1960 Rooma
* 1964 Tokyo
* 1968 Mexico
* 1972 München
* 1976 Montreal
* 1980 Moskva
* 1984 Los Angeles
* 1988 Seoul
* 1992 Barcelona
* 1996 Atlanta
* 2000 Sydney
* 2004 Ateena
* 2008 Peking
* 2012 London
* 2016 Rio de Janeiro
* 2020 Tokyo
* *2024 Pariis*
* *2028 Los Angeles*
* *2032 Brisbane*

 |
| Taliolümpiamängud | 

* 1924 Chamonix
* 1928 Sankt Moritz
* 1932 Lake Placid
* 1936 Garmisch-Partenkirchen
* 1940 Sapporo(1)
* 1944 Cortina d'Ampezzo(1)
* 1948 Sankt Moritz
* 1952 Oslo
* 1956 Cortina d'Ampezzo
* 1960 Squaw Valley
* 1964 Innsbruck
* 1968 Grenoble
* 1972 Sapporo
* 1976 Innsbruck
* 1980 Lake Placid
* 1984 Sarajevo
* 1988 Calgary
* 1992 Albertville
* 1994 Lillehammer
* 1998 Nagano
* 2002 Salt Lake City
* 2006 Torino
* 2010 Vancouver
* 2014 Sotši
* 2018 Pyeongchang
* 2022 Peking
* *2026 Milano jaCortina d'Ampezzo*
* *2030 ?*

 |
| 

* Antiikolümpiamängud
* Vaheolümpiamängud (1906(2))
* Paraolümpiamängud
* Noorte olümpiamängud

(1)*Jäid ära sõja tõttu.* (2)*Praegu ROK-i tunnustuseta.*
 |